ai4bharat/Pralekha huggingface dataset:
محنت اور روزگار کی وزارت
لاک ڈاؤن کے دوران ای پی ایف او نے پی ایم جی کے وائی پیکیج کے تحت کووڈ-19 کے 7.40 لاکھ دعووں سمیت لگ بھگ 13 لاکھ دعووں کا نپٹارہ کیا
لاک ڈاؤن کے دوران تیزی کے ساتھ ای پی ایف ادائیگی کی رفتار کو برقرار رکھتے ہوئے محنت اور روزگار کی وزارت کے تحت ایمپلائیز پروویڈنٹ فنڈ آرگنائزیشن  نے پردھان منتری غریب کلیان یوجنا  پیکیج کے تحت 7.40 لاکھ کووڈ-19 دعووں سمیت کُل 12.91 لاکھ دعووں کا نپٹارہ کیا۔ اس میں پی ایم جی کے وائی پیکیج کے تحت 2367.65کروڑ روپئے کے کووڈ دعووں سمیت کُل 4684.52 کروڑ روپئے کی ادائیگی شامل ہے۔
یہ بات قابل ذکر ہے کہ کووڈ-19 وبا کے موقع پر چھوٹ حاصل کرنے والے ٹرسٹ بھی سامنے آئے ہیں۔ 27 اپریل 2020 تک اس یوجنا کے تحت چھوٹ حاصل کرنے والے ٹرسٹوں کے ذریعے 79743 پی ایف اراکین کو کووڈ-19 کے لئے پیشگی کے طور پر 875.52 کروڑ روپئے کی ادائیگی کی گئی ہے۔ اس میں 222 نجی سیکٹر کے اداروں نے 54641مستفیدین کو 338.23کروڑ روپئے ، نجی سیکٹر کے 76 اداروں نے 24178مستفدین کو 524.75 کروڑ روپئے نیز امداد باہمی کے سیکٹر کے اداروں نے 924دعویداروں کو 12.54 کروڑ روپئے کی ادائیگی کی ہے۔
ٹاٹا کنسلٹینسی سروسز ممبئی ، ایچ سی ایل ٹیکنالوجی لمیٹیڈ ، گروگرام اور ایچ ڈی ایف سی بینک پوئی ، ممبئی نجی سیکٹر میں تین سر فہرست چھوٹ حاصل کرنے والے ادارے ہیں، ‘نپٹارہ کیے گئے دعووں کی تعداد ’اور ‘ادا کی گئی رقم ’دونوں کے لحاظ سے ۔ نجی سیکٹر میں او این جی سی دہرہ دون، نیویلی لگنائٹ کارپوریشن ، نیویلی اور بی ایچ ای ایل ،تریچی سرفہرست تین چھوٹ حاصل کرنے والے ادارے ہیں جنہوں نے سب سے زیادہ تعداد میں کووڈ-19 کے پیشگی دعووں کا نپٹارہ کیا ہے جبکہ نیویلی لگنائٹ کارپوریشن، نیویلی ، او این جی سی دہرہ دون اور وشاکھاپٹنم اسٹیل پلانٹ، وشاکھاپٹنم ای پی ایف ممبروں کو ادا کی گئی رقم کے لحاظ سے سرفہرست تین ادارے ہیں۔
کووڈ-19 وبا سے لڑنے کیلئے ای پی ایف یوجنا سے ایک خصوصی نکاسی کی تجویز حکومت کے ذریعے اعلان کردہ پی ایم جی کے وائی یوجنا کا حصہ ہے اور اس معاملے پر 28 مارچ 2020 کی تاریخ کو ای پی ایف اسکیم کے پیرا 68 ایل  کو متعارف کرانے کیلئے ایک فوری نوٹیفکیشن جاری کیا گیا تھا اس تجویز کے تحت تین مہینے کیلئے بنیادی تنخواہ اور مہنگائی بھتے کی حد تک ناقابل واپسی نکاسی یا ای پی ایف کھاتے میں ممبر کے کریڈٹ کیلئے موجود رقم کا 75فیصد تک جو بھی کم ہو، ادا کی جاتی ہے۔
لاک ڈاؤن کے سبب صرف ایک تہائی عملہ کے کام کرنے کے باوجود ای پی ایف او اس مشکل حالات کے دوران اپنے اراکین کی خدمت کرنے کیلئے عہد بند ہے اور اس مشکل حالات کے دوران ای پی ایف او دفاتر ان کی مدد کرنے کیلئے کام کررہے ہیں۔
-----------------------
م ن۔م ع۔ ع ن
U NO:2103
(
وزارت دفاع
رکھشا منتری جناب راج ناتھ سنگھ کووڈ-19 سے متاثر پائےگئے
رکھشا منتری جناب راج ناتھ سنگھ کووڈ-19 جانچ میں متاثر پائے گئےہیں۔ انہیں 20 اپریل 2023 کو نئی دہلی میں انڈین ایئر فورس کمانڈرز کی کانفرنس میں شرکت کرنی تھی، لیکن کورونا وائرس کے ٹیسٹ میں پازیٹو ہونے کے بعد انہیں اسے چھوڑنا پڑا۔
رکشا منتری اس وقت ہلکی علامات کے ساتھ گھر میں قرنطینہ میں ہے۔ ڈاکٹروں کی ایک ٹیم نے ان کا معائنہ کیا اور انہیں آرام کا مشورہ دیا ہے۔
ایٹمی توانائی کا محکمہ
نیوکلیئر پاور کارپوریشن آف انڈیا لمیٹیڈ  سسٹم میں وائرس کی شناخت
نئیدہلی۔30؍اکتوبر۔نیوکلیئر پاور کارپوریشن آف انڈیا لمیٹیڈ  کے سسٹم میں ملویئر وائرس کے در آنے کی خبر صحیح ہے۔ اس معاملے کی اطلاع کمپیوٹر ایمرجنسی رسپانس ٹیم  کی جانب سے اس وقت موصول ہوئی جب 4ستمبر 2019 کو یہ معاملہ ان کی نظر میں آیا۔
معاملے کو فوری طور پر ایٹمی توانائی کے محکمے  کے ماہرین کے ذریعے زیر تفتیش لایا گیا ، تفتیش سے معلوم ہوا کہ متاثرہ پی سی کا تعلق ایک ایسے یوزر سے تھا جس کو انٹرنیٹ سے جڑے ہوئے نیٹ ورک سے مربوط کیا گیا تھا اور اس کا استعمال انتظامی مقاصد کیلئے کیا گیا تھا۔ اس کو اہم داخلی نیٹ ورک سے علیحدہ کردیا گیا ہے۔ نیٹ ورکوں کی لگاتار نگرانی کی جارہی ہے ۔
تفتیش سے یہ بات بھی پایہ ثبوت کو پہنچی ہے کہ اس سے پلانٹ کے سسٹم پر کسی طرح کا اثر مرتب نہیں ہوا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-4853
(Visitor Counter : 36
امور داخلہ کی وزارت
جرائم کی شرح
نئی دہلی،08 فروری، 2022/ جرائم سے متعلق رپورٹ کے قومی بیورو کے اعداد و شمار کے مطابق تعزیرات ہند آئی پی سی اور خصوصی و مقامی قوانین ایس ایل ایل کے تحت 2018 و 2019 اور 2020 میں قابل کارروائی جرائم سے متعلق ریاستوں اور مرکز کے زیر انتظام علاقوں کی جرائم کی شرح بالترتیب 66.6 ، 66.4 اور 73.4 تھی۔
’’پولیس ‘‘ ایک ریاستی معاملہ ہے جو بھارتی آئین کی ساتویں فہرست کی دوسری فہرست میں شمار ہوتا ہے۔ بنیادی طور پر پولیس فورس کو مستعد اور بااختیار بنانے اور اس کی کارکردگی کو مزید موثر ، شفاف اور جوابدہ بنانے کا معاملہ ریاستی سرکاروں ، مرکز کے زیر انتظام علاقے کی انتظامیہ کی ذمہ داری ہے۔
حکومت نے پولیس اصلاحات پر بہت سے اقدامات کیے ہیں اور یہ عمل ابھی جاری ہے۔ مرکز نے بھی ریاستوں کو ہدایت جاری کی ہے کہ وہ لوگوں کی امیدوں پر پورا اترنے کے لیے پولیس میں درکار اصلاحات کرے۔
داخلی امور کی وزارت نے سبھی ریاستی سرکاروں کو مثالی پولیس قانون 2006 بھیجا ہے جس میں یہ سہولت موجود ہے کہ پولیس کی جوابدہی کو یقینی بنانے کے لیے پولیس کی جوابدہی سے متعلق کمیشن اور جوابدہی سے متعلق ضلع اتھارٹی تشکیل دی جائے۔ جس میں عوام کے ساتھ اچھے رویے کا مظاہرہ بھی شامل ہے۔
پولیس کی کارکردگی کو بہتر بنانے کی خاطر مرکزی حکومت نے پولیس اصلاحات سے متعلق مختلف کمیشن اور کمیٹیاں تشکیل دی ہیں۔ جن میں پچھلے کمیشنوں اور کمیٹیوں کی سفارشات کا جائزہ لینا بھی شامل ہے۔ اس جائزہ کمیٹی نے 49 سفارشات کو منتخب کیا ہے۔ یہ سفارشات ریاستی سرکاروں اور مرکز کے زیر انتظام علاقوں کی انتظامیہ کو موزوں کارروائی کےلیے بھیج دیا گیا ہے۔
داخلی امور کی وزارت نے پولیس کی تجویز کے لیے ریاستوں کو امداد کی اسکیم کے ایک ڈھانچے پر عمل درآمد میں پولیس اصلاحات کی ترغیبات کا ایک حصہ بھی شامل کیا ہے۔
یہ بیان لوک سبھا میں آج داخلی امور کے وزیر مملکت جناب نتیانند رائے نے ایک سوال کے تحریری جواب میں دیا۔
۔۔۔
ش ح ۔ اس۔ ت ح ۔
U –1325
(Visitor Counter : 122
کابینہ
وزارت ریلوے اور یوروپی کمیشن کے بھارت اور ڈائرکٹوریٹ جنرل آف موبلٹی اینڈ ٹرانسپورٹ کے مابین ریلوے کے شعبے میں تعاون سے متعلق انتظامیہ سے متعلق انتظامات معاہدےکو کابینہ کی منظوری
نئی دہلی،23؍اکتوبر۔وزیراعظم جناب نریندر مودی کی قیادت میں مرکزی کابینہ نے وزارت ریلوے، بھارت اور یوروپی کمیشن کی موبلٹی اور ٹرانسپورٹ کے ڈائرکٹوریٹ جنرل کے مابین انتظامیہ سے متعلق امور برائے تعاون کی تجویز کو اپنی منظوری دے دی ہے تاکہ مستقبل میں مزید تکنیکی تبادلوں، امداد باہمی اور تعاون کو بڑھاوا دیا جا سکے۔
انتظامی امور سے متعلق معاملات پر 3؍ستمبر 2019 کو دستخط کئے گئے ہیں۔ مذکورہ انتظامات درج ذیل کلیدی شعبوں میں تعاون کے لئے ایک فریم ورک فراہم کریں گے۔
1-ریل اصلاحات اور قواعد و ضوابط ، جن کے تحت ای یو قانونی فریم ورک برائے سلامتی، باہمی اثرپذیر عملی پہلو، اقتصادی گورننس اور مالی ہمہ گیری پر خصوصی توجہ مرکوز ہوگی۔
2-ریلوے کی سلامتی۔
3-ریلوے کی اقتصادی کارکردگی کیلئے معیار بندی کے فوائد اور یکساں تجزیہ اور حصولیابی کے ضوابط۔
4-سگنلنگ ؍کنٹرول نظام  نظام سمیت۔
5-انٹرموڈلٹی اور نقل و حمل بنیادی ڈھانچہ نیٹ ورک۔
6-اختراع اور ڈیجٹلائزیشن۔
7-انٹرنیشنل ریل قواعد و ضوابط اور معیار بندی کے اداروں کے مابین تجربات کا باہم تبادلہ۔
8-اقتصادی، سماجی اور ماحولیاتی پہلوؤں سمیت ریلوے میں ہمہ گیر پالیسیاں۔
پس منظر:
وزارت ریلوے نے تعاون کے شناخت شدہ شعبوں، جن میں منجملہ دیگر چیزوں کے ہائی اسپیڈ ریل، موجودہ راستوں پر رفتار بڑھانا، عالمی درجے کے اسٹیشنوں کی ترقی، بڑے پیمانے پرآپریشنوں کی انجام دہی اور ریل بنیادی ڈھانچے کی جدید کاری وغیرہ شامل ہیں، مختلف النوع غیر ملکی حکومتوں اور قومی ریلوے کے ساتھ تکنیکی تعاون کے لئے مفاہمتی عرضداشتوں پر دستخط کئے ہیں۔ تعاون کا حصول، ریلوے ٹیکنالوجی اور آپریشن، نالج شیئرنگ، تکنیکی دوروں، تربیت اور مذاکرات اور باہمی مفاد اور دلچسپی کے شعبوں میں ورکشاپوں کے اہتمام کی شکل میں اطلاعات کے باہم تبادلے کے ذریعہ کیا جاتا ہے۔
مذکورہ مفاہمتی عرضداشتیں دستخط کرنے والی پارٹیوں کو ریلوے کے شعبے میں رونما ہونے والی جدیدترین ترقیات اور علم کو شیئر کرنے اور باہم ایک دوسرے تک پہنچانے کا موقع فراہم کرتی ہیں، جس کے ذریعہ تکنیکی ماہرین کا تبادلہ ممکن ہوتا ہے۔ رپورٹ اور تکنیکی دستاویزات کا تبادلہ ہوتا ہے، تربیت اور مذاکرات؍ ورکشاپ وغیرہ کا اہتمام کیا جاتا ہے، جن کا تعلق مخصوص ٹیکنالوجی شعبوں اور نالج شیئرنگ کے لئے دیگر طرح کے ربط و ضبط سے ہوتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ۔ک ا
U-4729
(Visitor Counter : 64
امور داخلہ کی وزارت
وزارت داخلہ نے مشنریز آف چیریٹی  کے بینک کھاتوں کو منجمد نہیں کیا
اسٹیٹ بینک آف انڈیا نے مطلع کیا کہ خود مشنریز آف چیریٹی نے ایس بی آئی سے اپنے کھاتوں کو منجمد کرنے کی گذارش کی تھی
ایف سی آر اے رجسٹریشن کے رینیوَل سے متعلق درخواست کو برعکس اِن پٹس کے باعث مسترد کیا گیا
مشنریز آف چیریٹی کی جانب سے رینیوَل درخواست کو مسترد کرنے سے متعلق جائزے کے لیے کوئی درخواست / نظرثانی موصول نہیں ہوئی ہے
نئی دہلی، 27 دسمبر 2021
مشنریز آف چیریٹی  کے ذریعہ ایف سی آر اے رجسٹریشن کے رینیوَل کے لیے غیر ملکی تعاون قواعد  کے تحت دی گئی رینیوَل سے متعلق درخواست کو 25 دسمبر 2021 کو ایف سی آر اے 2010 اور غیر ملکی تعاون قواعد و ضوابط  2011 کے تحت استحقاق سے متعلق شرائط پوری نہیں کرنے کی وجہ سے مسترد کر دیا گیا تھا۔ رینیوَل درخواست کو مسترد کرنے کا جائزہ لینے کے لیے مشنریز آف چیریٹی  کی جانب سے کوئی درخواست/نظرثانی موصول نہیں ہوئی ہے۔
مشنریز آف چیریٹی  کو ایف سی آر اے کے تحت رجسٹریشن نمبر 147120001 کے تحت رجسٹر کیا گیا تھا اور اس کا رجسٹریشن 31 اکتوبر 2021 تک قابل قبول تھا۔ اس کی ولیڈیٹی کو، دیگر ایف سی آر اے اداروں، جن کی رینیوَل سے متعلق درخواستیں رینیوَل کے لیے زیرالتوا تھیں، کے ساتھ 31 دسمبر 2021 تک بڑھا دیا گیا تھا۔
حالانکہ، ایم او سی کی رینیوَل سے متعلق درخواست پر غور کرتے وقت کچھ برعکس ان پٹس سامنے آئے۔ ریکارڈ میں درج اِن پٹس کو مدنظر رکھتے ہوئے، ایم او سی کی رینیوَل درخواست کو منظوری نہیں دی گئی۔ ایم او سی کا ایف سی آر اے رجسٹریشن 31 دسمبر 2021 تک قابل قبول ہے۔ وزارت داخلہ نے ایم او سی کے کسی بھی کھاتے کو منجمد نہیں کیا۔ اسٹیٹ بینک آف انڈیا  نے اطلاع دی ہے کہ خود ایم او سی نے ایس بی آئی سے اپنے کھاتوں کو منجمد کرنے کی گذارش کی تھی۔
کابینہ سکریٹریٹ
خلیج بنگال میں ابھر رہے سمندری طوفان سے نمٹنے کے لئے تیاریوں کا جائزہ لینےکی غرض سے این سی ایم سی کی میٹنگ
نئی دہلی، 25 ستمبر 2021:
کابینہ کے سکریٹری جناب راجیو گوبا کی زیر صدارت آج قومی بحران انتظام کاری کمیٹی  کی میٹنگ منعقد ہوئی اور اس میں خلیج بنگال میں ابھر رہے سمندری طوفان کے نتیجے میں پیداہونے والی صورتحال سے نمٹنے کے لئے مرکزی وزارتوں/ایجنسیوں اور ریاستی حکومتوں کی تیاریوں کا جائزہ لیا گیا۔
بھارتی محکمہ موسمیات کے ڈائرکٹر جنرل نے کمیٹی کو خلیج بنگال میں ڈیپ ڈپریشن کی تازہ ترین صورتحال کے بارے میں بتایا ، جس کے آج شام تک سمندری طون کی شکل اختیار کر لینے کا قوی امکان ہے۔ توقع کی جاتی ہےکہ یہ طوفان 26 ستمبر کی شام تک شمالی آندھرا پردیش اور جنوبی اڈیشہ سے ہوکر گزرے گا، اور ان ریاستوں کے ساحل سمندر کے کنارے واقع اضلاع میں تیز بارش کے ساتھ ساتھ 75 سے 85 کلو میٹر فی گھنٹے سے لے کر 95 کلومیٹر فی گھنٹے کی رفتار سے تیز ہوائی چلیں گی۔ اس سے آندھرا پردیش میں سری کاکولم، ویزیانگرام اور وشاکھاپٹنم، اور اڈیشہ میں گنجم اور گجپتی جیسے اضلاع کے متاثر ہونے کا قوی امکان ہے۔
اڈیشہ اور آندھراپردیش کے چیف سکریٹری حضرات نے کمیٹی کو سمندری طوفان کے متوقع راستے میں آنے والی آبادی کی حفاظت کے لئے تیاری سے متعلق کیے گئے اقدامات اور سمندری طوفان کے بعد ٹیلی مواصلات اور بجلی اور دیگر بنیادی ڈھانچہ سہولتوں کے کم سے کم نقصان کو یقینی بنانے کے سلسلے میں کیے جانے والے اقدامات کے بارے جانکاری دی ۔ اس امر کو یقینی بنانے کے لئے ضروری انتظامات کیے گئے ہیں کہ کووِڈ۔19 پروٹوکول پر عمل کیا جائے۔
این ڈی آر ایف نے ان ریاستوں میں 18 ٹیموں کو تعینات کیا ہے، اس کے علاوہ اضافی ٹیمیں بھی تیار ہیں۔ فوج اور بحریہ کی ٹیموں کے علاوہ بحری جہاز اور طیاروں کو بھی بچاؤ اور راحتی کاموں کے لئے تعینات کیا جا چکا ہے۔
ریاستوں اور مرکزی ایجنسیوں کی تیاری سے متعلق اقدامات کا جائزہ لیتے ہوئے، جناب راجیو گوبا نے زور دیتے ہوئے کہاکہ سمندری طوفان کے زور پکڑنے سے قبل، تمام تر متعلقہ ریاستی حکومتوں کی انتظامیہ اور متعلقہ مرکزی ایجنسیوں کے ذریعہ بچاؤ اور احتیاطی اقدامات کیے جانے چاہئیں، اور مقصد یہ ہونا چاہئے کہ جانی اتلاف تقریباً صفر اور ملکیت و بنیادی ڈھانچہ کا نقصان کم سے کم ہو۔ کابینہ سکریٹری نے ریاستی حکومتوں کو اس امر کی یقین دہانی کرائی کہ تمام مرکزی ایجنسیاں تیار ہیں اور وہ تعاون فراہم کرنے کے لئے دستیاب رہیں گی۔
اس میٹنگ میں اڈیشہ اور اندھراپردیش کے چیف سکریٹریوں اور داخلی امور اور بجلی کی وزارت کے سکریٹریوں نے شرکت کی ۔ رکن ، ڈی جی این ڈی آر ایف، ڈی جی آئی ایم ڈی، سی آئی ایس سی آئی ڈی ایس اور وزارت خارجہ کے سینئر افسران نے بھی اس میٹنگ میں شرکت کی۔
صحت اور خاندانی بہبود کی وزارت
ڈاکٹر ہرش وردھن نے کووڈ۔ 19 کی روک تھام کے لئے آیوروید اور یوگا پر مبنی نیشنل کلینیکل مینجمنٹ پروٹوکول جاری کیا
' نیشنل کمیشن فار انڈین سسٹم آف میڈیسن بل' کی متفقہ طور پر منظوری اور جام نگر میں آیوروید انسٹی ٹیوٹ کلسٹر کو قومی اہمیت کے ادارے کے طور پر منظوری دینا روایتی طبی نظام کی بحالی میں اتفاق رائے کو ظاہر کرتا ہے
نئی دہلی 06 اکتوبر :
صحت اور کنبہ بہبود کے مرکزی وزیر ڈاکٹر ہرش وردھن نے آج کووڈ۔ 19 کی روک تھام کے لئے آیوروید اور یوگا پر مبنی نیشنل کلینکل مینجمنٹ پروٹوکول کا اجرا کیا۔ اس موقع پر آیوش کے وزیر مملکت  جناب شری پد یسو نائک مجازی طور پر موجود تھے۔ نیتی آیوگ کے وائس چئیرمین ڈاکٹر راجیو کمار اور نیتی آیوگ  کے رکن ڈاکٹر وی کے پال نے بھی ورچوئل طور پر پروگرام میں شرکت کی۔
آئی سی ایم آر کے سابق ڈائریکٹر جنرل ڈاکٹر وی ایم کٹوچ کی صدارت میں' نیشنل کلینکل مینجمنٹ پروٹوکول: کووڈ۔19 ' میں آیوروید اور یوگ اقدامات کے انضمام کے لئے ایک بین موضوعاتی کمیٹی نے شعبے کے ماہرین کے ایک گروپ سے مل کر قابل قبول تجرباتی اور کلینکل ڈٰیٹا کی بنیاد پر رپورٹ تیار کی اور سفارشات پیش کیں۔ یہ نتائج، دواوں کے امکانی فوائد اور حفاظت کا اشارہ دیتے ہوئے کووڈ 19 اور جوائنٹ مانیٹرنگ گروپ پر نیشنل ٹاسک فورس کے سامنے پیش کئے گئے اور بعد میں نیتی آیوگ کی سفارشات کی بنیاد پر پروٹوکول کے طور پر تیار کئے گئے۔
ان کی سفارشات کی بنیاد پر وزارت آیوش نے آل انڈیا انسٹی ٹیوٹ آف آیور وید  ، دہلی ، انسٹی ٹیوٹ آف پوسٹ گریجویٹ ٹریننگ اینڈ ریسرچ ان آیور وید  ، جام نگر اور نیشنل انسٹی ٹیوٹ آف آیور وید  ، جے پور ، سینٹرل کونسل فار ریسرچ ان یوگا اینڈ نیچروپیتھی  اور دیگر قومی تحقیقی تنظیموں کے ماہرین سے بنی کمیٹیوں کے اتفاق رائے سے ایک قومی ٹاسک فورس کی تشکیل کی۔ ساتھ ہی کووڈ۔ 19 کی روک تھام کے لئے آیور وید اور یوگا پر مبنی نیشنل کلینیکل مینجمنٹ پروٹوکول تیار کیا۔
آیوش وزارت کی حصولیابی کی ستائش کرتے ہوئے ڈاکٹر ہرش وردھن نے کہا کہ لوگوں کی امیونٹی بڑھانے کے لئے ایڈوائزری بہت زیادہ مقبول ہو چکی ہے۔ انہوں نے کہا کہ وزیر اعظم جناب نریندر مودی نے کووڈ-19 بحران سے نمٹنے کے لئے آیوش ایڈوائزری پر عمل کرنے پر زور دیا ہے۔ انہوں نے آسانی سے دستیاب اور عام آیورویدک جڑی بوٹیوں اور گڈچی، آیوش 64 جیسے ہلکے اور غیر علامات والے کووڈ معاملوں کے علاج میں شامل کئے جانے پر اظہار اطمینان کیا۔
انہوں نے ’نیشنل کمیشن فار انڈین سسٹم آف میڈیسن بل ، 2020‘ اور جام نگر میں آیور وید انسٹی ٹیوٹ کے کلسٹر کو قومی اہمیت کے ادارے کا درجہ دینے کے لئے بل کی پیشی کے ساتھ آیوش کو فروغ دینے میں حکومت کی کاوشوں کا تفصیلی ذکر کیا۔ انہوں نے کہا ، "ان کا متفقہ طور پر منظور ہونا روایتی طبی نظام کو بحال کرنے میں عمومی اتفاق رائے کو ظاہر کرتا ہے'۔
صحت سکریٹری جناب راجیش بھوشن، سکریٹری  ویدیا راجیش کٹوچ اور وزارت آیوش کے دیگر سینئر عہدیداران بھی اس پروگرام میں موجود تھے۔
شہری ہوابازی کی وزارت
کورونا کے خلاف لڑائی میں رانچیایئر پورٹ کا تعاون
ضروری طبی آلات اور ساز و سامان کی بلا تاخیر فراہمی جاری
کورونا کی عالمی وبا سے نمٹنے کے لیے ملک کے ہوائی اڈوں کو تیار کیا گیا ہے اور اس وبا کے خلاف لڑائی میں اہم کردار ادا کرکے وہ ملک کی مدد کر رہے ہیں۔رانچی ہوائی اڈے پر طبی آلات اور ضروری ساز و سامان جیسے آکسیجن ٹینکر، آکسیجن کسننٹریٹر، نوزل، کووڈ 19 ویکسین، انجیکشن، ٹیسٹنگ کٹس اور دوائیوں کی آسان نقل و حرکت کی سہولت ہے۔ ہوائی اڈے کی انتظامیہ بھی اس بات کو یقینی بنا رہی ہے کہ ضروری سامان کی نقل و حرکت کو بغیر کسی تاخیر کے ترجیحی بنیاد پر مکمل کیا جائے۔
ملک میں آکسیجن بحران کے خاتمے کے لیے 24 اپریل سے رانچی کے برسا منڈا ہوائی اڈے پر یہ تحریک شروع ہوئی تھی اور 8 مئی 2021 تک ہندوستانی فضائیہ کے 100 طیاروں میں مجموعی طور پر 139 آکسیجن ٹینکروں کو لے جایا گیا۔ ہندوستانی فضائیہ کے طیارے جیسے سی -17، سی -130 جے، اے این 32، آئی ایل 76 اور دیگر چھوٹے طیارے باقاعدہ وقفوں سے ضروری سامان کی نقل و حمل میں مدد فراہم کر رہے ہیں۔
فوٹو: رانچی کے برسا منڈا ہوائی اڈے پر ہندوستانی فضائیہ کا ایک طیارہ
اس کے علاوہ، رانچی ہوائی اڈہ کی ٹیم اس مدت کے دوران مرکزی اور ریاستی حکومتوں کی ہدایت کے مطابق کووڈ 19 سے متعلق تمام رہنما خطوط اور پروٹوکول پر عمل پیرا ہے۔ ہوائی اڈے کی انتظامیہ تمام مسافروں، اسٹیکہولڈروں، زائرین اور ملازمین سے مستقل طور پر درخواست کرتی رہی ہے کہ وہ ہمیشہ کووڈ مناسب طرز عملکی پیروی کریں اور بھیڑ کو کم کرنے کے لیے وقت کے وقفوں کو برقرار رکھیں۔ ہوائی اڈے پر موجود تمام افراد کو ماسک پہننے اور سماجی دوری کے قانون کی پیروی کرنے کا سختی سے مشورہ دیا جاتا ہے۔ ہدایات کی خلاف ورزی کرنے والوں پر جرمانوں کا بھی اطلاق ہوتا ہے۔
اس پیغام کو نشر کرنے کے لیے ایئرپورٹ پر متعدد الیکٹرانک اور مستقل ڈسپلے لگائے گئے ہیں جن کے ذریعے ہدایات دی جارہی ہیں۔اس مہم کا مقصد کووڈ مناسب طرز عمل کی حوصلہ افزائی اور مسافروں کی حفاظت کو یقینی بنانے کے لیے آگاہی پیدا کرنا ہے۔
قانون اور انصاف کی وزارت
پریس ریلیز
دستور ہند کے آرٹیکل 223 کے ذریعہ تفویض کردہ اختیارات کا استعمال کرتے ہوئے صدر جمہوریہ نے نوٹیفکیشن نمبر، کے -11019/49/2022-یو ایس. I/II، مؤرخہ 11.11.2022 کے ذریعہ بامبے ہائی کورٹ کے سب سے سینئر پیونی جج جناب جسٹس سنجے وجے کمار گنگاپور والا کو اسی ہائی کورٹ کے چیف جسٹس کے فرائض انجام دینے کے لیے مقرر کیا ہے۔ یہ تقرر اس تاریخ سے نافذ ہوگا جب جناب جسٹس دیپانکر دتہ سپریم کورٹ آف انڈیا کے ایک جج کے طور پر اپنے تقررکے نتیجہ میں بامبے ہائی کورٹ کے چیف جسٹس کا عہدہ چھوڑیں گے۔
امور داخلہ کی وزارت
مرکزی وزیر داخلہ جناب امت شاہ نے کابینہ کے ذریعہ مشن کرم یوگی سول سروسیز صلاحیت سازی کے قومی پروگرام  کو منظوری دیئے جانے کی ستائش کی
وزیر داخلہ جناب امت شاہ نے اس نظریاتی  اصلاح کے لئے وزیراعظم جناب امت شاہ کا شکریہ ادا کیا
مشن کرم یوگی کا مقصد سول سروسیز میں ٹرانسفارمیشن  تبدیلی لانا ہے
یہ مکمل اور جانچ اسکیم انفرادی اور ادارہ جاتی صلاحیت سازی پر بھی توجہ مرکوز کرے گی
یہ 21 ویں صد ی کے لئے ایک تاریخی اصلاح ہے جس سیلوس میں کام کرنے کے کلچر کوختم کرے گی اور ایک نئے کام کے کلچر کو لائے گی
مقصد پر مبنی اور مستقبل تربیت سے سرکاری ملازمین کو طاقت اور حساسیت ملے گی تاکہ نظا م میں احتساب اور شفافیت کو یقنی بنایا جاسکے
یہ اصلاحات نہ صرف حکومت کے کارکنوں کو اپنی کارکردگی میں بہتری لانے کے لئے ایک طریقہ کار فراہم کرے گی بلکہ انہیں نئے ہندستان کی امنگوں پر پورا اترنے اور ان کی زندگیوں کے مطابق رہنے کا اہل بنائے گی
مودی حکومت، مستقبل کے لئے تیار سول سروس نئے ہندستان کے لئے سول سروس کے لئے مکمل طور پر پُرعزم ہے
نئی دہلی،2ستمبر 2020/مرکزی وزیر داخلہ جناب امت شاہ نےآج کابینہ کے ذریعہ مشن کرم یوگی پروگرام برائے سول سروسیز صلاحیت  کو منظوری دیئے جانے کی ستائش کی ہے۔ انہوں نے اسے سول سروسیز میں ٹرانسفارمیشنل تبدیلی سے تعبیر کیا ہے۔
جناب امت شاہ نے وزیراعظم جناب نریندر مودی کا اس وژنری اصلاح کے لئے شکریہ ادا کیا ۔ انہوں نے کہا یہ مکمل اور جامع اسکیم ادارہ جاتی صلاحیت میں اضافے کے ساتھ ساتھ انفرادی صلاحیت سازی پر بھی توجہ مرکوز کرے گی۔
مرکزی وزیر داخلہ نے کہا کہ یہ 21ویں صدی کے لئے ایک تاریخی اصلاح ہے جو سیلوس میں کام کرنے کے کلچر کو ختم کرے گی اور کام کے ایک نئےکلچر کو فروغ دے گی۔ مقصد پر مبنی  اور مسلسل تربیت سرکاری ملازمین کو بااختیار اور حساس بنائے گی تاکہ نظام میں احتساب اور شفافیت کو یقینی بنایا جاسکے ۔
جناب امت شاہ نے کہا کہ یہ اصلاح نہ صرف سرکاری ملازمین کو اپنی کارکردگی کو بہتر بنانے کے لئے ایک طریقہ فراہم کرے گی بلکہ ان کو نیو انڈیا کی امنگوں کی تکمیل اور اسے جینے کے اہل بنائے گی۔
ا نہوں نے کہا کہ مودی حکومت مستقبل کے لئے تیار سول سروس، نئے ہندستان کےلئے سول سروسیز کی تعمیر کے لئے مکمل طور پر پرعزم ہے۔
این پی سی ایس سی بی کو سول سروینٹس کے لئے استعداد کار کی بنیاد رکھنے کے لئے احتیاط سے ڈیزائن کیا گیا ہے تاکہ وہ ہندستانی ثقافت اور حساسیت سے اپنی جڑوں سے وابستہ اور منسلک رہیں جبکہ وہ دنیا بھر کے بہترین اداروں اور طریق کار سےسیکھیں۔ یہ پروگرام ایک مربوط سرکاری آن لائن تربیتی پلیٹ فارم آئی کوٹ کرم یوگی کی تشکیل کے ذریعہ فراہم کیا جائے گا۔ تقریباً 46 لاکھ مرکزی ملازمین کا احاطہ کرنے کے لئے 21-2020 سے 25-2024 تک، 5 سال کی مدت کے دوران 510،86 کروڑ روپے خرچ کئے جائیں گے۔
م ن۔ ش ت ۔ ج
Uno-5041
(Visitor Counter : 146
صحت اور خاندانی بہبود کی وزارت
ملک بھر میں قومی پولیو قوت مدافعت مہم کی شروعات
5 برس سے کم عمر کے تقریباً 89 لاکھ بچوں کی ٹیکہ کاری کی گئی
12 لاکھ ٹیکہ کاروں اور 1.8 لاکھ سوپروائزروں کے زیر نگرانی 7 لاکھ بوتھوں پر ٹیکہ کاری کا عمل انجام دیا گیا
صدر جمہوریہ ہند جناب رام ناتھ کووِند نے کل 30 جنوری 2021 کو راشٹرپتی بھون میں پانچ برس سے کم عمر کے بچوں کو پولیو کی دوا پلاکر 2021 کے نیشنل پولیو امیونائزیشن ڈے کا آغاز کیا۔
آج نیشنل پولیو امیونائزیشن ڈے ہے جسے ’پولیو روی وار‘ بھی کہا جاتا ہے۔پہلے دن کی آخری رپورٹ کے مطابق آج پانچ برس سے کم عمر کے تقریباً 89 لاکھ بچوں کو پولیو کی دوا پلائی گئی۔ تقریباً سات لاکھ بوتھوں پر پولیو خوراک دی گئی جن میں 12 لاکھ ٹیکہ کاری کارکنان اور 1.8 لاکھ سوپروائزر تعینات تھے۔
بوتھوں پر ٹیکہ کاری کے بعد اگلے دو سے پانچ دنوں تک گھر گھر جا کر پہلے دن بوتھوں پر پولیو خوراک لینے نہیں آسکے بچوں کی شناخت اور ان کی ٹیکہ کاری کی جائے گی۔ بس اڈوں، ریلوے اسٹیشنوں، ہوائی اڈوں اور آبی راستوں پر بھی ٹیکہ کاری گروپوں کو تعینات کیا گیا ہے جس سے سفر کر رہے بچوں کو پولیو خوراک دے کر اس امر کو یقینی بنایا جا سکے گا کہ کوئی بھی بچہ زندگی کی محافظ پولیو خوراک سے محروم نہ رہے۔
کووِڈ۔19 وبائی مرض کو مدنظر رکھتے ہوئے محفوظ ٹیکہ کاری یقینی بنانے کے لئے اس کے مطابق سبھی اقدامات کیے گئے ہیں، جیسا کہ بوتھوں پر بھیڑ جمع نہ ہونے دینا، دو میٹر کی دوری بناکر رکھنا، ماسک پہننا، ہاتھ دھونا اور ہوادار ماحول میں پولیو خوراک پلانا۔
نیشنل امیونائزیشن ڈے کے موقع پر منعقدہ پروگرام سے خطاب کرتے ہوئے صحت اور کنبہ بہود کے مرکزی وزیر ڈاکٹر ہرش وردھن نے کہا، ’’ دس برسوں تک پولیو سے مبرا ملک کا درجہ قائم رکھنا بھارت کے پبلک ہیلتھ کی تاریخ میں بہت بڑی حصولیابی ہے۔‘‘ انہوں نے ایسی بیماری جس سے ٹیکہ کاری کے بغیر بھی بچا جا سکتا ہو، اس سے کسی بچے کے متاثر نہ ہونے کو یقینی بنانے کے لئے حکومت کے ذریعہ معمول کی قوت مدافعت کو مضبوط کرنے کی کوششوں اور کاموں کو اجاگر کیا۔
بھارت ایک دہائی سے پولیو سے مبرا بنا ہوا ہے۔ پولیو کا آخری معاملہ 13 جنوری 2011 کو سامنے آیا تھا۔ حالانکہ بھارت پڑوسی ممالک افغانستان اور پاکستان سے پولیو وائرس کے ملک میں دوبارہ داخل ہونے کو لے کر مسلسل کڑی نگرانی کر رہا ہے۔
بھارت وائلڈ پولیو وائرس سے ملک کی آبادی کی قوت مدافعت اور ملک کا پولیو سے مبرا درجہ برقرار رکھنے کی غرض سے پولیو کے لئے ہر سال ایک ملک گیر این آئی ڈی اور دو ذیلی۔قومی قوت مدافعت دن  منعقد کرتا ہے۔
________
ش ح ۔اب ن
U-1051
(Visitor Counter : 176
الیکٹرانکس اور اطلاعات تکنالوجی کی وزارت
پی ایم جی ڈی آئی ایس ایچ اے اور سی ایس سی، ڈیجیٹل خواندگی کے لیے اہلیت ساز بن کر ابھری ہے ، آئی ٹی کے وزیر مملکت جناب راجیو چندر شیکھر
نئی دہلی،08 ستمبر ،2021 / الیکٹرانکس اور آئی ٹی کے وزیر مملکت جناب راجیو چندر شیکھر نے آج پی ایم جی ڈی آئی ایس ایچ اے ڈرائیو کے آغاز کے پروگرام میں شرکت کی اور آزادی کا امرت مہوتسو کے تحت سبھی ڈیجیٹل گاؤوں کی 100 فیصد ڈیجیٹل خواندگی کی مہم کا آغاز کیا۔ الیکٹرانک اور اطلاعاتی ٹکنالوجی کی وزارت کے سکریٹری جناب اجے پرکاش شاہنی ، اور وزارت کے سینئر افسران نے بھی اس ورچوئل میٹنگ میں شرکت کی۔
پی ایم جی ڈی آئی ایس ایچ اے اسکیم کے تحت پی ایم جی ڈی آئی ایس ایچ اے مہم کا آغاز کیا گیا جو دیہی علاقوں کے لیے حکومت کی ایک اہم ڈیجیٹل خواندگی اسکیم ہے۔ اس مہم کے تحت دیہی باشندوں خاص طور پر خواتین اور محروم طبقوں کے لیے تین دن کی سرٹیفکیشن مہم 8 سے 10 ستمبر تک چلائی جائے گی۔ 11 ستمبر سے 13 ستمبر تک پی ایم جی ڈی آئی ایس ایچ اے اسکیم کے لیے ایک سرٹیفکیشن مہم چلائی جائے گی۔
اس کے علاوہ کامن سروس سینٹر  کے بارے میں بھی تجویز پیش کی گئی ہے کہ سبھی ڈیجیٹل گاؤوں کو ڈیجیٹل طور پر 100 فیصد خواندہ بنایا جائے۔
اس موقعے پر اظہار خیال کرتے ہوئے جناب راجیو چندر شیکھر نے کہا کہ بھارت ایک منفرد ملک ہے جہاں ہم نے ڈیجیٹل شمولیت کے لیے ٹکنالوجی کا استعمال کیا ہے اور اس میں سی ایس سی کا رول نمایاں ہیں۔ پی ایم جی ڈی آئی ایس ایچ اے اور سی ایس سی ڈیجیٹل خواندگی کے اہلیت ساز کے طور پر ابھرے ہیں اور وزیر اعظم جناب نریندر مودی کے خاکے کو عملی جامہ پہنانے میں بہت اہم ہیں جس کے تحت ڈیجیٹل ٹکنالوجی کے ذریعے حکومت اور شہریوں کے درمیان دوری کو ختم کرنا ہے۔
حکومت ہند نے ڈیجیٹل خواندگی کے اپنے اہم پروگرام پردھان منتری گرامن ڈیجیٹل ساکشارتا ابھیان  کی شروعات فروری ، 2017 میں کی ہے۔ اس اسکیم میں ریاستوں اور مرکز کے زیر انتظام علاقوں کے دیہی علاقوں میں چھ کروڑ افراد کو ڈیجیٹل طور پر خواندہ بنانا ہے۔ اس کے تحت ہر گھر کے ایک رکن کے ذریعے 40 فیصد ان دیہی گھروں تک رسائی حاصل کی جائے گی جن میں ڈیجیٹل طور پر کوئی خواندہ شخص نہیں ہے۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
8798U –
(Visitor Counter : 172
وزارت دفاع
وائس ایڈمرل انل کمار چاولہ نے ایس این سی کمانڈ کا عہدہ سنبھا لا
نئی دلّی ، 31جولائی؍وائس ایڈمرل انل کمار چاولہ ، اے وی ایس ایم ، این ایم ، وی ایس ایم نے 31 جولائی ، 2018 کوجنوبی نیول کمانڈ  کے 28 ویں فلیگ آفیسر کمانڈنگ انچیف کا عہدہ سنبھال لیا ۔ ایڈمرل موصوف نے یہ عہدہ وائس ایڈمرل آے آ رکروے ، پی وی ایس ایم ، اے وی ایس ایم کی جگہ سنبھالا ہے جو کہ 38 سال کی اپنی شاندار خدمات کے بعد سبکدوش ہوئے ہیں ۔ وائس ایڈمرل چاولہ اس سے قبل نئی دلّی میں واقع وزارت دفاع کے انٹیگریٹڈ ہیڈکوارٹرز میں چیف آف پرسونل کے عہدے پر تعینات تھے ۔
4 مسلح پلاٹونوں اور 50 جوانوں سمیت 16 پلاٹوں نے اس موقع پر گارڈ آف آنر پیش کیا ،جس میں دونوں ایڈمرل صاحبان نے شرکت کی ، جنرل سیلوٹ اور’’ مارچ ان ریویو آرڈر‘‘ کے ساتھ اس تقریب کا اختتام عمل میں آیا ۔ دونوں فلیگ افسران نے فلیگ آفیسر کمانڈنگ انچیف کے دفتر میں فرائض منصبی کی ذمہ داریاں سنبھالنے اور حوالے کرنے کا روایتی عمل دوہرایا ۔اپنی روانگی سے قبل وائس ایڈمرل کرے نے میڈیا کے ممبران سے خطاب کرتے ہوئے مختلف قدرتی آفات میں انسانی امداد کے ضمن میں کارکردگی پر طمانیت کا اطہار کیا ۔
اپنے عہدے کی ذمہ داریاں سونپنے کے عمل کی تکمیل کے بعد ، وائس ایڈمرل کروے نے یونٹوں کے سربراہان ، کمانڈنگ افسران ، چیف اسٹاف افسران آف ہیڈ کوارٹرز ، ایس این سی اور دیگرسینئرافسران کے ذریعے دیئے گئے الوداعیہ میں شرکت کی ۔ روانگی کے وقت انہیں افسران اور کمانڈ کے ملاحوں کے ذریعہ روایتی ’’ تین جیس ‘‘ دیئے گئے ۔
۔ ۔ ۔ ۔ ۔
(u.3918
م ۔ ر ۔ ر۔